***II. Kerületi Városfejlesztő és Beruházás-szervező Zártkörűen Működő Részvénytársaság***

***közzétételi kötelezettségének teljesítése***

*az információs önrendelkezési jogról és az információszabadságról szóló 2011. évi CXII. törvény 1. melléklete, valamint a köztulajdonban álló gazdasági társaságok takarékosabb működéséről szóló 2009. évi CXXII. törvény 2. §-a alapján*

1. **Alapadatok a gazdálkodó szervezetről a 2011. évi CXII. törvény szerint:**

* neve: II. Kerületi Városfejlesztő és Beruházás-szervező Zártkörűen Működő Részvénytársaság
* székhelye: 1024 Budapest, Keleti Károly u. 15/a.
* elérhetőségei: 1025 Budapest, Felső Zöldmáli út 128-130.; 06-1-5999-060 (fax: 06-1-5999-061); info@vf2.hu
* tevékenységi köre: m.n.s. egyéb szakmai, tudományos, műszaki tevékenység (főtevékenység)
* képviselőjének neve: **Harján Dávid**
* Budapest Főváros II. Kerületi Önkormányzat részesedésének mértéke:100%

1. **A vezető tisztségviselőre vonatkozó adatok a 2009. évi CXXII. törvény 2. § (1) bekezdés a)-c) pontjai alapján:**

* a vezető tisztségviselő neve: **Harján Dávid**
* munkaköre: **vezérigazgató**
* személyi alapbére: **bruttó 935 000 Ft/hónap**
* jogviszony: munkaviszony
* A vezérigazgató számára az Alapító tűzhet ki prémiumot. A prémium kitűzésének feltételeire az Alapító által elfogadott mindenkor hatályos Javadalmazási Szabályzat rendelkezései az irányadóak azzal, hogy az éves prémium mértéke nem haladhatja meg az ügyvezető éves díjazásának 50%-át.
* A vezérigazgató évente egy alkalommal jutalomban részesíthető, mértékét az Alapító határozza meg azzal, hogy évente az éves alapbér legfeljebb 50%-ban meghatározott összegű jutalom kerülhet kifizetésre. Amennyiben egy évben a vezérigazgató részére prémium és jutalom is kifizetésre kerül, úgy a kettő együttes összege nem haladhatja meg az alapbér évi összegének 50%-át. A jutalom kiírására a Polgármester jogosult az Mt. 207.§ (5) bekezdésében foglalt felhatalmazás alapján.
* A vezérigazgató jogosult:
* mind hivatali tevékenysége, mind pedig személyes céljaira a Társaság tulajdonában lévő személygépkocsit használni a társaság belső gépkocsi- használati szabályzatának és a hatályos adójogszabályoknak megfelelően,
* saját tulajdonú gépkocsiját használni hivatalos célokra is, ebben az esetben jogosult a hivatali célú használat során felmerült költségeit a vonatkozó jogszabályok rendelkezései alapján 1000 km/hó mértékben elszámolni,
* hivatalos kiküldetés esetén első osztályú közlekedési eszköz és szállás igénybevételére azzal, hogy repülőgéppel történő utazás esetén a tengerentúlra business osztályú, Európán belüli utazásnál turista osztályú repülőjegy igénybevételére, valamint az utazással kapcsolatos biztosításokra; a kiküldetéssel kapcsolatban felmerült indokolt költségeket a hatályos jogszabályok alapján a Munkáltató fele elszámolhatja,
* munkakörével összefüggésben mobiltelefon használatára.
* Egyéb juttatások: a vezérigazgató a Társaságnál a nem vezető munkavállalók számára biztosított mértékben jogosult a munkáltató által biztosított jóléti, szociális juttatásokra (különösen étkezési hozzájárulás, üdülési kedvezmény, ruházati költségtérítés, szakmai képzés, továbbképzés költségeinek támogatása).
* A felmondási időre az Mt. 69. §-a irányadó azzal, hogy a munkáltató felmondása esetén a felmondási idő 30 nap, ha a munkáltató felmondásának indoka – ide nem értve az egészségügyi alkalmatlanságot – a munkavállaló képességeivel, vagy munkaviszonnyal kapcsolatos magatartással függ össze.
* Az ügyvezetőt az Mt. 77. §-a szerint illeti meg végkielégítés azzal, hogy nem jogosult az ügyvezető végkielégítésre, amennyiben a munkáltató felmondásának indoka – ide nem értve az egészségügyi alkalmatlanságot – a munkavállaló képességeivel, vagy munkaviszonnyal kapcsolatos magatartással függ össze.
* A Munka Törvénykönyve alapján kikötött időtartam, kötelezettség vállalás ellenértéke: nincs ilyen.

1. **A felügyelőbizottsági tagokra vonatkozó adatok a 2009. évi CXXII. törvény 2. § (1) bekezdés a)-b) és d) pontjai alapján:**

* a felügyelőbizottsági tagok neve:

Besenyei Zsófia

Legény Béla

Mathauser András Lajos

* tisztségük: Besenyei Zsófia a felügyelőbizottság elnöke; Legény Béla és Mathauser András Lajos felügyelőbizottsági tagok
* megbízási díjuk: az elnök esetében bruttó 65 000 Ft/hónap; a tagok esetében bruttó 50 000 Ft/hónap
* megbízási díjon felüli egyéb járandóság: nincsen
* jogviszony megszűnése esetén járó pénzbeli juttatás: nincsen.